102. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 4242.1/34/91 της 1/8 Αυγ. 1991 (ΦΕΚ Β΄ 679) Σύσταση Συντονιστικής Ομάδας Πληροφορικής (Σ.Ο.Π.) στο Υπουργείο Εμπορικής Ναυτιλίας. Έχοντας υπόψη τις διατάξεις: α.Του άρθρ. 69 του Νόμ. 1943/91 «Εκσυγχρονισμός της Οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (Α΄ 50) β.Της αριθ. ΥΑΠ/Φ.11.2/20981/7.6.91 Εγκύκλιο του Υπουργείου Προεδρίας της Κυβέρνησης, που αφορά την σύσταση Συντονιστικής Ομάδας Πληροφορικής, αποφασίζουμε: 1.Συνιστούμε στο Υπουργείο Εμπορικής Ναυτιλίας τη Συντονιστική Ομάδα Πληροφορικής που αποτελείται από τα παρακάτω μέλη: α.Το Γενικό Γραμματέα του Υπουργείου. β.Τους Προϊσταμένους των Δ/νσεων Προσωπικού Λιμενικού Σώματος και Πολιτικού Προσωπικού. γ.Τον Προϊστάμενο της Διεύθυνσης Οργάνωσης και Πληροφορικής. δ.Τους Προϊσταμένους μονάδων Πληροφορικής ΝΑΤ και ΟΛΠ. ε.Έναν Ειδικό Επιστήμονα Πληροφορικής οριζόμενο από τον Υπουργό Προεδρίας της Κυβέρνησης. 